text: [{"text_idx": "#000001", "text": "To\u0301nleikainnra\u0301s i\u0301 Eystursku\u0301lanum i\u0301 morgin"}, {"text_idx": "#000002", "text": "Havnar Hornorkestur skipar fyri musikkstevnu, i\u00f0 er tann 57. i\u0301 r\u00f8\u00f0ini. Hetta er h\u00e6ddarpunkti\u00f0 hja\u0301 \u00f8llum bla\u0301sarum, og ellivu orkestur luttaka. Byrja\u00f0 ver\u00f0ur klokkan 14"}, {"text_idx": "#000003", "text": "Sp\u00e6lararnir, ungir sum eldri, spenna seg u\u0301t til dy\u0301rabi\u00f0idag. Ta\u00f0 er her, ta\u00f0 skal vi\u0301sa seg, hv\u00f8r dugur er i\u0301 teimum. Hetta er dagurin hja\u0301 hornorkestrum og harmoniorkestrum. Havnar Hornorkestur s\u00e6st her"}, {"text_idx": "#000004", "text": "Dy\u0301rabi\u00f0idag ver\u00f0ur innra\u0301s av to\u0301nleikarum i\u0301 Havn, ta\u0301 try\u0301hundra\u00f0 to\u0301nleikarar stevna til a\u0301rligu musikkstevnuna, sum ver\u00f0ur hildin i\u0301 Eystursku\u0301lanum i\u0301 Havn."}, {"text_idx": "#000005", "text": "Ta\u00f0 er Havnar Hornorkestur, sum i\u0301 a\u0301r fyllir 120 a\u0301r, i\u00f0 skipar fyri musikkstevnuni. Henda musikkstevnan er tann 57. i\u0301 r\u00f8\u00f0ini."}, {"text_idx": "#000006", "text": "Fyrsta musikkstevnan var\u00f0 hildin i\u0301 Vestmanna i\u0301 1966. Fyriskipararnir ta\u0301 h\u00f8vdu neyvan droymt um, at musikkstevnan skuldi fa\u0301a so go\u0301\u00f0a undirt\u00f8ku, sum hon hevur fingi\u00f0 gj\u00f8gnum a\u0301rini. I\u0301 dag er musikkstevnan h\u00e6ddarpunkti\u00f0 hja\u0301 \u00f8llum bla\u0301sarum. Ta\u00f0 er a\u0301 musikkstevnuni, at sp\u00e6larar hittast fyri at r\u00f8kja vinarl\u00f8g, savnast um to\u0301nleikin og ikki minst at hoyra framgongdina hja\u0301 hv\u00f8rjum \u00f8\u00f0rum."}, {"text_idx": "#000007", "text": "Sp\u00e6lararnir, ungir sum eldri, spenna seg u\u0301t til dy\u0301rabi\u00f0idag. Ta\u00f0 er her, ta\u00f0 skal vi\u0301sa seg, hv\u00f8r dugur er i\u0301 teimum. Hetta er dagurin hja\u0301 hornorkestrum og harmoniorkestrum. Ho\u0301ast musikkstevnan ikki er skipa\u00f0 sum kapping, so hava orkestrini vant til musikkstevnuna, sum ta\u00f0 var ein steypafinala a\u0301 To\u0301rsv\u00f8lli."}, {"text_idx": "#000008", "text": "Musikkstevnan ver\u00f0ur sum a\u0301\u00f0ur sagt hildin i\u0301 Eystursku\u0301lanum, sum er v\u00e6l egna\u00f0ur til at hy\u0301sa sto\u0301ra tali\u00f0 av orkestrum, sp\u00e6larum og ikki minst a\u0301hoyrarum. I\u0301 a\u0301r eru ikki minni enn 11 orkestur, sum luttaka."}, {"text_idx": "#000009", "text": "Hv\u00f8rt orkestur hevur 15 minuttir at framf\u00f8ra si\u0301na skra\u0301. Ta\u0301 \u00f8ll orkestrini hava sp\u00e6lt, tri\u0301na allir sp\u00e6larnir inn a\u0301 pallin til ta sto\u0301ru finaluna, sum er at sp\u00e6la tvey l\u00f8g samanElsta orkestri\u00f0 er Havnar Hornorkestur, og st\u00f8rsta orkestri\u00f0 er GHM. Musikkstevnan hevur ein sto\u0301ran ty\u0301dning fyri menningina av orkestrunum. Ta\u00f0 hevur veri\u00f0 ein st\u00f8\u00f0ug menning \u00f8ll a\u0301rini orkesturstevnurnar hava veri\u00f0, og er ta\u00f0 ikki minst orkesturstevnunum fyri at takka."}, {"text_idx": "#000010", "text": "Leisturin fyri musikkstevnuni er tann sami sum alti\u0301\u00f0. Hv\u00f8rt orkestur hevur 15 minuttir at framf\u00f8ra si\u0301na skra\u0301. Ta\u0301 \u00f8ll orkestrini hava sp\u00e6lt, tri\u0301na allir sp\u00e6larnir inn a\u0301 pallin til ta sto\u0301ru finaluna, sum er at sp\u00e6la tvey l\u00f8g saman. Ta\u00f0 eina er lagi\u00f0 \"Stevna\", sum Olaf Ellingsgaard u\u0301r Havnar Hornorkestri hevur skriva\u00f0, og so er ta\u00f0 afturvendandi lagi\u00f0 \u201cOur Director\u201d, sum hv\u00f8rt mansbarn i\u0301 F\u00f8royum kennir."}, {"text_idx": "#000011", "text": "Fra\u0301s\u00f8guma\u00f0urin i\u0301 a\u0301r er kendi u\u0301tvarpsma\u00f0urin Ka\u0301ri Olsen, sum fyrr i\u0301 a\u0301r var hei\u00f0ra\u00f0ur sum hei\u00f0urslimur i\u0301 Havnar Hornorkestri."}, {"text_idx": "#000012", "text": "Musikkstevnan ver\u00f0ur i\u0301 Eystursku\u0301lanum i\u0301 morgin, fri\u0301ggjadagin 5. mai. Byrja\u00f0 ver\u00f0ur klokkan 14, ta\u0301 borgarstjo\u0301rin i\u0301 To\u0301rshavnar kommunu setur stevnuna.Havnar Hornorkestur"}, {"text_idx": "#000015", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]